b'\n_START_ARTICLE_\nVelika nagrada Italije 1936\n_START_SECTION_\nPred dirko\n_START_PARAGRAPH_\nSteza je bila enaka kot lani, dodane so bile le \xc5\xa1tiri \xc5\xa1ikane za upo\xc4\x8dasnitev dirka\xc4\x8dev. Dirka\xc4\x8di Mercedes-Benza so dirko izpustili, nastopali pa so dirka\xc4\x8di ostalih treh ve\xc4\x8djih mo\xc5\xa1tev, Auto Uniona, Scuderie Ferrari in Maseratijevi dirka\xc4\x8di. Med prostim treningom je Elly Beinhorn-Rosemeyer, \xc5\xbeena Bernda Rosemeyerja, naredila dva kroga po stezi v dirkalniku Auto Union Typ C.\n_START_SECTION_\nDirka\n_START_PARAGRAPH_\nNajbolje je iz tretjega \xc5\xa1tartnega mesta \xc5\xa1tartal Tazio Nuvolari in prevzel vodstvo, ki ga je dr\xc5\xbeal do tretjega kroga, ko ga je prehitel zmagovalec zadnjih dveh prvenstvenih dirk Rosemeyer. V sedemnajstem krogu je Auto Union ostal brez dveh dirkalnikov od \xc5\xa1tirih, ko je Achille Varzi odstopil zaradi okvare motorja, Hans Stuck pa je prepozno zaviral pred tretjo \xc5\xa1ikano in do\xc5\xbeivel \xc5\xa1e drugo hudo nesre\xc4\x8do v zadnjem mesecu. Njegov dirkalnik je \xc5\xa1el naravnost preko \xc5\xa1ikane in tr\xc4\x8dil v drevo. Pri tem je dirkalnik obrnilo, Stucka pa je vrglo ven. Dirkalnik je po prevra\xc4\x8danju ponovno pristal na kolesih zraven Stucka, ki je le\xc5\xbeal sredi steze, a je ostal prakti\xc4\x8dno nepo\xc5\xa1kodovan, saj je utrpel le la\xc5\xbeji pretres mo\xc5\xbeganov. S tem je bila Rosemeyerju \xc5\xa1e dodatno olaj\xc5\xa1ana pot do svoje pete in zadnje zmage sezone, drugo mesto je osvojil Nuvolari, tretje Ernst von Delius, za katerim sta se uvrstila \xc5\xa1e dva Ferrarijeva dirka\xc4\x8da, Ren\xc3\xa9 Dreyfus in Carlo Pintacuda.'